ce en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 28-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кимдир бирөөгө же айрым бир жагдайда сын-пикириңиз, зарыл сөзүңүз, каалооңуз барбы? Ар аптанын экинчи күнү (шейшемби) эртең мененки 10дон 12ге чейин 66-55-68 телефонуна чалып же AGYMpage деген сөздөн баштап 2525 номуруна SMS-билдирүү жөнөтсөңүз болот. 3-4 сүйлөмдөн ашпаган куйкум сөзүңүздү, боорду эзген азил оюңузду, көңүл көтөргөн куттуктоолоруңузду күтөбүз. Бүйүр кызыткан билдирүү ээси "Пейджердин" белегине арзыйт. "Пейджер" - сиздин үнүңүз! Чалыңыз, SMS-билдирүү жөнөтүңүз. Бир SMS баасы $0.75
"Пейджердин" сүрөөнчүсү - "Аю" соода маркасы.
5-майдагы "Пейджердин" жеңүүчүсү Алмаз Мамбетов менен маек:
- Чын эле атаңыз коррупция деген сөздү түшүнбөйт бекен?
- Коорупция деген сөздү атам эмес, биз кийинчерек араң түшүндүк. Коррупция 4-орунга чыкты десе, атам ойлоптур, завод-фабрикалар дүркүрөп өсүп атат го деп.
- Анан атаңызга түшүндүрдүңүзбү коррупция деген эмне экенин?
- Ары айтсам түшүнбөйт, бери айтсам түшүнбөйт. Анан Манастын атасы Жакып коррупционер болгон десем, ошондо араң түшүндү, "Аа-а атаң көрү, жеп-ичкичтер турбайбы" деп.
П-612. "Жээн эл болбойт" деген улуулардан калган кеп бар. Кыз-келиндерибиз чет элдиктерге тууп берип, жээндер көбөйүп баратат. Аягы кандай болор экен? Караш Насер.
П-613. Бишкек шаардык кеңешинин депутаты Аманкулов Марат Аскеровичке чоң ыраазычылыгыбызды билдиребиз. Чың ден соолук, узак өмүр, ишиңизге ийгилик. Ар дайым кудайым колдосун сизди. Т.С.Ж. Асия жана элдин атынан.
П-614. УТРК чоңдору бир жакшы иш кылышса жакшы болот эле. Дегеним, "Балдардын сынагына сынбайсыңбы?" берүүсүнө Кубанычбек Апасты чакырып койсо, "анык президентиңер мынакей менмин" деп жок дегенде "балдардын ажосу" атка конуп турат эле. Бир бала.
П-615. Алдыдагы шайлоодогу Бакиевдин программасы - атаандаштарды жайлоо, "акжолчуларды" чайлоо, биртууган жанжөкөрлөрүн майлоо, саясат жана Башмыйзамды өз кызыкчылыгына талдоо жана элди өмүр бою алдоо. Уран.
П-616. Коммунисттер партиясы өздөрүнүн позициясына турушса болмок. Президенттикке өздөрүнөн талапкер жок болсо, жок дегенде Лениндин арбагын сыйлашып, жасап-түзөп туруп куудул Жамбыл Камчиевди алып чыгышса болмок. Алмаз.
П-617. Кыргызстанда, айрыкча Бишкектин чет жакасында жаңы конуштардан жер алып берем деген алдамчы-шылуундар карапайым калктын арасында эле го десек, чиновниктердин арасында деле бар турбайбы. Өзүбүздүн эле өзгөндүк Мадумаров мырза Каркыраны казактарга, Баткендеги жерди тажиктерге карматса ойлойт экенсиң, эми кайсыл жерлерибизди кайсы өлкөгө пландап жатты болду экен деп. Коля.
П-618. Депутаттардын малды дайны жок кырбагыла деген ызы-чуусун айбан да болсо уйлар сезип калышкан окшойт. Эртеси басар-басмаксан болушуп, "өш" десең кайра тап беришип, каапырлардын тили эле жок Жогорку Кеңешке арызданам деп айтканга. Самат.
П-619. Бийлик менен оппозиция кудум ак терек, көк терек ойноп жатышкандай. "Бизден сизге ким керек?" десе эле эки тарап тең "Сариев керек, Сариев!" деп кыйкырчудай. Каке.
П-620. Мураталы ажы бир кезде "Жеңиш аянтын бергиле, мечит курам" деп күүлөнүп жүрдү эле. 9-майда дегеле болбойт, ажобузду ээрчип, тылда эмгектенген ардагерлердей болуп шек алдырбай. Мамбетов А.
П-621. Боршайкомдун төрагасы Д.Лисовский мырзаны экс-төрайым К.Кабилова менен телефон аркылуу да байланыштырбаш керек. Антпесе, Клара айым шайлоону кантип өткөрүп, кантип качып кетишти Дамир мырзага үйрөтүп коет. Бир бала.
П-622. Атбашылык согуштун ардагери 9-майда кызуу. Көзүнө жаш алып, "ушундан көрө Гитлер акем басып алса болмок. Коммунизм деп кан төгүп жатып, тезек дооруна келип каларын билгенде, Венгрияны бошотуп жатканда ошол жерден катын алып калып калбайт белем" дейт. Алмаз.
П-623. Акылбек Жапаров жайында электр энергияны үнөмдөсөк, кышында үзүрүн көрөбүз дегендей айтыптыр. Ошол электр тогун кышка дейре кайсы кампада сактайбыз? Караш Насер.
П-624. Быйыл Ат-Башыда жаан-чачындан көз ачылбай, жыйган отун-суубуз, көң-тезегибиз керектен чыкты. Бирок, чөп жакшы болчудай. Түштүктүк туугандарга кайрылат элек, чөпкө эшектин тезеги болсо да алмашабыз. Самат.
П-625. Таланттуу куудул Талант Анарбаев, сахна менен коштоштуңбу, кайрылып келбе. Талант сахнадан кетпесин деп күйөрмандарыңды кыйнаба. Кыргызда "Жаман аял кеткен жагын төркүнсүйт" дейт. Сахнаны сагына тургандан кийин коштошпой койсоң болмок, мырзалык сапатыңды жоготпой. "Бешиликтин" күйөрманы.
П-626. Дунгандар кыштын суук же жылуу болорун пияздын кабыгынан билишсе, биз, кыргыздар, уйлардын жампасынан биле баштадык. Эгер уйлар кайкалап басып, жука жампа таштаса кыш жылуу, ал эми бүкүрөйүп туруп шатыратса кыш суук болот. Мына биздин жетишкендик. Мамбетов А.
П-627. Урматтуу президент, ЖК депутаттары! Сиздерге "Бай-Түшүм" банкынын кредиторлору кайрылуудабыз. Карыз алган акчабыз сом менен болсо да доллар көтөрүлдү деп төлөм графигин бир карабай, 2000ден 5000 сомго чейин банк ашыкча төлөтүп жатат. Эң кызыгы, мындан биздин негизги карызыбыз эч азайбайт экен. Сураштырсак, башка банктарда мындай эмес экен. Кризис мезгилинде минтип акчабызды чачып отурсак баарыбыз талаада калабыз го. Жардам бериңиздер, банкты текшертиңиздер. Жамийла.
П-628. Кээ бир согуш ардагерлери кызык. Бакиев бизге 3000 сомдон берди. Ал эмнеге жетмек эле деп нааразы болушууда. Ушуга ыраазы болушпайбы, Акаевди ошолор кубалап чыккансып догурунушат тим эле. Самат.
П-629. Эй коррупция, коррупция, бир боор энем,/ Сен үчүн Кыргызстандын койну кенен./ Гүлдөй өс, гүлдөй жайна,/ Мындай жашоо кайрылып келбейт кайра. Мамбетов А.
П-630. Мирослав Ниязов оппозицияда 10 кочкордун башы жүрөт деп таамай айтыптыр. Баары эле кыйын. Баары эле журт башкарып, баары эле тактыга отургулары келет. Бул эмнени билдирет? Асан Кайгы.
П-631. Оппозициянын үч карааны шайлоого аттанып, ажобузду тактысынан оодарууну көздөшүүдө. Баамымда бул үчөө добуштарды бөлүп, шайлоону 2-турга сүйрөгүдөй. Өтө жаш саясатчы.
П-632. Бишкек мэри Нариман бычакка сап болчу жигиттерден экен. Элге жакшы көрүнүп баратат деп муну да башка кызматка которуп же таптакыр кызматтан алып салышпаса болду. Бишкекман.
П-633. Муни, жарык дүйнөгө келген күнүң менен! Бөөдө кырсыктан тыш бол. Жараткан жиберген сыноолордон татыктуу өт. Жамандан адашып жүр, жакшыга жанаша бас. Эжелериң Айка, Гүлжан.
П-634. Каржы каатчылыгы кокодон алып турганда үйүмдөгү эрим 20 жылдык белгилейбиз деп короодогу акыркы малыбызды сатып, эптеп акчасын бердик. Эми балдарыбыз менен тишибиздин кирин соруп отура берели. Калия.
П-635. Кара-Суу районунун Баш-Булак айылында жашаган чоң атам Орозалыга, чоң энем Сапияга жалындуу ысык салам. Чоң ата, чоң эне, силерди аябай сагындым. Небереңер Санжарбек.
П-636. Эй, сапсайтып сакал коюп, дамбал кийген кыргыздын эркектери, жүздөрүн бекиткен кыргыздын аялдары, дамбал менен бет ороочуңардын мусулманчылыкка эч кандай тиешеси жок. Аныңар Иран, Ирак, Пакистан, Ооганстан сыяктуу өлкөлөрдө жашаган элдердин кылымдар бою кийип келген улуттук кийими. Биздин өзүбүздүн эң сонун улуттук кийимибиз бар. Эгер билсеңер, кыргызда атасы тирүү турганда баласы сакал койгон эмес. Ата-бабаларыбыз баштарына калпак, тебетей кийсе, чоң энелерибиз элечек кийген. Кыз-келиндер жоолук салынып, шөкүлө кийишкен. Кыргыз.
П-637. Үч түн катары менен уктап жатып, үч сериялуу сонун түш көрдүм. Эми укмуш! Түшүмдү президенттикке талапкерлерге сатам. Президенттикке талапкерлер, мени таап, кайрылгыла. Аян.
Жеңүүчүбүз - Калия (П-634), редакция менен байланышыңыз.
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?